«Минск шаарында 2021-жылдын 28-майында кол коюлган

Көз карандысыз Мамлекеттер Шериктештигинин катышуучу-мамлекеттеринин жалган товардык белгилерди жана географиялык көрсөткүчтөрдү пайдаланууну алдын ала эскертүү жана бөгөт коюу боюнча кызматташуу жөнүндө макулдашуусун бекитүү тууралуу» Кыргыз Республикасынын Министрлер Кабинетинин токтомунун долбооруна

**НЕГИЗДЕМЕ-МААЛЫМКАТ**

1. **Максаты жана милдеттери**

Кыргыз Республикасынын Министрлер Кабинетине караштуу Интеллектуалдык менчик жана инновациялар мамлекеттик агенттиги (мындан ары – Кыргызпатент) тарабынан Минск шаарында «2021-жылдын 28-майында кол коюлган Көз карандысыз Мамлекеттер Шериктештигинин катышуучу-мамлекеттеринин жалган товардык белгилерди жана географиялык көрсөткүчтөрдү пайдаланууну алдын ала эскертүү жана бөгөт коюу боюнча кызматташуу жөнүндө макулдашуусун бекитүү тууралуу» Кыргыз Республикасынын Министрлер Кабинетинин токтомунун долбоору (мындан ары - Кыргыз Республикасынын Министрлер Кабинетинин токтомунун долбоору) даярдалган.

Аталган Кыргыз Республикасынын Министрлер Кабинетинин токтомунун долбоору “Кыргыз Республикасынын эл аралык келишимдери жөнүндө” Кыргыз Республикасынын Мыйзамынын 18-беренесине ылайык мамлекеттик ички жол-жоболорду аткаруу максатында иштелип чыккан.

**2. Баяндоо бөлүгү**

Сунушталган Кыргыз Республикасынын Министрлер Кабинетинин токтомунун долбоору менен 2020-жылдын 9-декабрында Көз карандысыз Мамлекеттер Шериктештигинин экономикалык кеңеши тарабынан жактырылган, Минск шаарында 2021-жылдын 28-майында кол коюлган Көз карандысыз Мамлекеттер Шериктештигинин катышуучу-мамлекеттеринин жалган товардык белгилерди жана географиялык көрсөткүчтөрдү пайдаланууну алдын ала эскертүү жана бөгөт коюу боюнча кызматташуу жөнүндө макулдашуунун долбоору (мындан ары – Макулдашуунун долбоору) бекитүүлүүдө.

Кыргыз Республикасынын Министрлер Кабинетинин токтомунун долбоору менен Кыргыз Республикасынын Өкмөтүнүн 1999-жылдын 8-декабрындагы № 670 "Жалган товардык белгилерди жана географиялык көрсөткүчтөрдү пайдаланууну алдын ала эскертүү жана тыюу салуу боюнча чаралар жөнүндөгү Макулдашууну бекитүү тууралуу" токтому жана Кыргыз Республикасынын Өкмөтүнүн 2012-жылдын 8-августундагы № 554 «Кыргыз Республикасынын Өкмөтүнүн айрым чечимдерине өзгөртүүлөрдү киргизүү жөнүндө» токтомунун 2 жана 3-пункттары күчүн жоготту деп табуу сунушталууда.

Макулдашуунун долбоору Кыргыз Республикасынын Министрлер Кабинетинин 2021-жылдын 26-майындагы № 19-б буйругу менен жактырылган.

Макулдашуунун долбоору Көз карандысыз Мамлекеттер Шериктештигинин алкагында колдонулуп жаткан 1999-жылдын 4-июнундагы Жалган товардык белгилерди жана географиялык көрсөткүчтөрдү пайдаланууну алдын ала эскертүү жана ага тыюу салуу боюнча чаралар жөнүндө макулдашуунун (мындан ары – 1999-жылдын 4-июнундагы Макулдашуу) жаңы редакциясы болуп саналат.

1999-жылдын 4-июнундагы Макулдашууга Көз карандысыз Мамлекеттер Шериктештигинин 11 катышуучу-мамлекети - Азербайжан Республикасы, Армения Республикасы, Беларусь Республикасы, Казакстан Республикасы, Кыргыз Республикасы, Молдова Республикасы, Россия Федерациясы, Тажикстан Республикасы, Өзбекстан Республикасы, Украина Республикасы (эскертмеси менен) жана Грузия кол койгон жана анын бардык Тараптары үчүн күчүнө кирген.

1999-жылдын 4-июнундагы Макулдашуу Бүткүл дүйнөлүк соода уюмунун (БСУ) талаптарын, анын ичинде 1994-жылдын 15-апрелиндеги Интеллектуалдык менчик укуктарынын соода аспектилери боюнча макулдашуусунун (ТРИПС) ченемдерин билдирет жана Көз карандысыз Мамлекеттер Шериктештигинин алкагында товарларды жекелештирүүнүн каражаттарына укуктарды коргоонун улуттук системаларын түзүүгө көмөктөшүүгө багытталган. Ал Көз карандысыз Мамлекеттер Шериктештигинин катышуучу-мамлекеттеринин жекелештирүүнүн каражаттарына укуктарды коргоо жаатындагы мыйзамдарын ТРИПС Макулдашуусуна жакындаштырылган жогорку эл аралык стандарттарга ылайык келтирүүгө арналган.

Ошол эле убакта интеллектуалдык менчик чөйрөсүндөгү Көз карандысыз Мамлекеттер Шериктештигинин башка макулдашуулары дээрлик жалпы мүнөзгө ээ, 1999-жылдын 4-июнундагы Макулдашуу жекелештирүүнүн каражаттарына укуктарды коргоонун стандартын толук жөнгө салуучу ченемдерин камтыйт жана анын катышуучу-мамлекеттерине карата милдеттенмелердин өтө көп көлөмүн аныктайт, жыл өткөн сайын айрым бөлүгү күчүн жоготту, ал эми айрым бөлүгү иш жүзүнө ашыруу үчүн өтө кыйын болуп саналат.

Азыркы убакта товарлардын жана кызмат көрсөтүүлөрдүн эл аралык рыногунда жаңы рыноктук сегменттер пайда болууда, рынокко товарларды илгерилетүү үчүн күрөш курчуп бара жатат, товарларды, кызмат көрсөтүүлөрдү жана технологияларды алмашуу көлөмү кеңейүүдө, атаандаштык өркүндөөдө. Ушундай шарттарда өзгөчө товарларды чек аралар аралык ташууларда товардык белгилер, географиялык көрсөткүчтөр жана товарлар чыгарылган жерлердин аталыштары сыяктуу жекелештирүүнүн ушундай каражаттарына укуктарды коргоонун жогорку деңгээлин камсыздоонун зарылдыгы күчөөдө.

Ушуга байланыштуу Көз карандысыз Мамлекеттер Шериктештигинин Экономикалык кеңешинин 2017-жылдын 15-сентябрындагы протоколдук чечими менен Интеллектуалдык менчикти укуктук коргоо жана сактоо маселелери боюнча мамлекеттер аралык кеңешине (ИММАК) 1999-жылдын 4-июнундагы Макулдашууга пайдаланылуучу терминдерди чечмелөө бөлүгүндөгү заманбап эл аралык укук колдонуу практикасын, Макулдашууну ишке ашыруу алкагындагы иш-аракеттерди координациялоону, күчүн жоготкон ченемдик укуктук актыларга шилтемелерди, ошондой эле айрым жол-жоболук маселелерди эске алып, өзгөртүүлөрдү киргизүү жөнүндө маселени иштеп чыгуу тапшырылган.

ИММАК Россия Интеллектуалдык менчик мамлекеттик академиясынын (РИММА) базалык уюму жана Көз карандысыз Мамлекеттер Шериктештигинин Аткаруу комитети менен биргелешип Көз карандысыз Мамлекеттер Шериктештигинин катышуучу-мамлекеттеринин жалган товардык белгилерди жана географиялык көрсөткүчтөрдү пайдаланууну алдын ала эскертүү жана бөгөт коюу боюнча кызматташуу жөнүндө макулдашуусунун долбоорун даярдашкан.

Тараптар аталган Макулдашууну ишке ашырууну камсыздоо максатында жалган товардык белгилери жана географиялык көрсөткүчтөрү бар товарлардын алдын алуу, аныктоо, чыгарууга жана сатууга, анын ичинде аларды экспорттоого же импорттоого, ошондой эле товардык белгилерди жана географиялык көрсөткүчтөрдү коргоого байланыштуу башка укук бузууларга тыюу салуу жана алдын алуу боюнча иш-чараларды биргелешип пландоону жана жүзөгө ашырууну, суроо-талап боюнча ушул Макулдашуунун иш-аракеттерине байланыштуу маселелерди жөнгө салуучу ченемдик укуктук актылар, ушул Макулдашуунун катышуучу-мамлекеттеринин компетенттүү органдары тарабынан аныкталган жалган товардык белгилери жана географиялык көрсөткүчтөрү бар товарларды чыгаруу жана сатуу, экспорттоо же импорттоо аракеттеринин фактылары жөнүндө маалыматтарды алмашууну, ошондой эле өнөр жай менчигинин чөйрөсүндөгү илимий изилдөөлөрдү, семинарларды жана конференцияларды ж.б. өткөрүүгө көмөктөшүүнү караштырууда.

Макулдашууну кабыл алуу заманбап шарттарда интеллектуалдык укуктарды коргоо боюнча КМШнын катышуучу-мамлекеттеринин күч-аракеттерин бириктирүүгө жана КМШнын алкагында заманбап эл аралык укук колдонуу практикасын эске алып, товарларды жекелештирүү каражаттарын коргоонун улуттук системасын өнүктүрүүгө мүмкүндүк берет.

КМШнын катышуучу-мамлекеттеринин жалган товардык белгилерди жана географиялык көрсөткүчтөрдү пайдаланууну алдын ала эскертүү жана бөгөт коюу боюнча кызматташуу жөнүндө макулдашуусунун жоболорун ишке ашыруу кошумча финансылык сарптоолорду талап кылбайт.

**3. Кабыл алынуучу ЧУАнын таасиринен мүмкүн болгон социалдык, экономикалык, укуктук, укук коргоочулук, гендердик, экологиялык жана коррупциялык кесепеттердин божомолдору**

Аталган Кыргыз Республикасынын Министрлер Кабинетинин токтомунун долбоорун кабыл алуу социалдык, экономикалык, укуктук, укук коргоочулук, гендердик, экологиялык, коррупциялык кесепеттерге алып келбейт.

**4. Коомдук талкуулоонун жыйынтыгы жөнүндө маалымат**

“Кыргыз Республикасынын ченемдик укуктук актылары жөнүндө” Кыргыз Республикасынын Мыйзамынын 22-беренесине ылайык жогоруда аталган Кыргыз Республикасынын Министрлер Кабинетинин токтомунун долбоору Кыргыз Республикасынын Министрлер Кабинетине Кыргыз Республикасынын Министрлер Кабинетинин расмий сайтына коомдук талкуулоо жол-жоболорун жүргүзүү үчүн жайгаштырууга жөнөтүлгөн.

**5. ЧУАнын долбоорунун мыйзамдарга ылайык келишин талдоо**

Сунушталган Кыргыз Республикасынын Министрлер Кабинетинин токтомунун долбоору колдонулуп жаткан мыйзамдардын, ошондой эле белгиленген тартипте күчүнө кирген, Кыргыз Республикасы алардын катышуучусу болуп саналган, эл аралык келишимдердин ченемдерине карама-каршы келбейт.

**6. Каржылоонун зарылдыгы жана булактары жөнүндө маалымат**

Сунушталган Кыргыз Республикасынын Министрлер Кабинетинин токтомунун долбоорун кабыл алуу республикалык бюджеттен кошумча финансылык сарптоолорду талап кылбайт.

**7. Жөнгө салуучу таасирин талдоо жөнүндө маалымат**

Сунушталган Кыргыз Республикасынын Министрлер Кабинетинин токтомунун долбоорунун жөнгө салуучу таасирин талдоо талап кылынбайт, анткени ал ишкердик ишти жөнгө салууга багытталган эмес.

Жогоруда баяндалгандардын негизинде «Минск шаарында 2021-жылдын 28-майында кол коюлган Көз карандысыз Мамлекеттер Шериктештигинин катышуучу-мамлекеттеринин жалган товардык белгилерди жана географиялык көрсөткүчтөрдү пайдаланууну алдын ала эскертүү жана бөгөт коюу боюнча кызматташуу жөнүндө макулдашуусун бекитүү тууралуу” Кыргыз Республикасынын Министрлер Кабинетинин токтомунун долбоору кароого жөнөтүлөт.

**Кыргыз Республикасынын**

**Министрлер Кабинетине караштуу**

**Интеллектуалдык менчик**

**жана инновациялар мамлекеттик**

**агенттигинин директору Д. Молдошева**